Γαρμπή – Σχοινάς: Οι σοκαριστικές λεπτομέρειες του «εφιάλτη» τους | Reader.gr\nΚυρ, 26/01/2020 - 17:27\nΣυγκλονιστικές είναι οι λεπτομέρειες για τη νύχτα τρόμου που έζησαν στο σπίτι τους στην Νέα Ερυθραία, τα ξημερώματα του Σαββάτου ο Διονύσης Σχοινάς και η Καίτη Γαρμπή.\nΤο γνωστό ζευγάρι της ελληνικής showbiz έπεσε θύμα αδίστακτων ληστών τα ξημερώματα του Σαββάτου στο σπίτι του στην Νέα Ερυθραία.\nΤα πάντα ξεκίνησαν στις 05:15 περίπου όταν η Καίτη Γαρμπή πάρκαρε το όχημα της και εμφανίστηκαν τέσσερις κουκουλοφόροι, οι οποίοι την ακινητοποίησαν και την ανάγκασαν να τους βάλει μέσα στην πολυτελή κατοικία.\nΕκεί βρίσκονταν και ο Διονύσης Σχοινάς, που όμως δεν αντέδρασε φοβούμενος ότι μπορεί συμβεί κάτι άσχημο.\nΟι κουκουλοφόροι ληστές, ανάγκασαν το ζευγάρι να τους αποκαλύψει που έχει κρυμμένα χρήματα και χρυσαφικά.\nΣτη συνέχεια άρπαξαν μεγάλο ποσό σε μετρητά και κοσμήματα, ενώ διέφυγαν από τη Νέα Ερυθραία προς άγνωστη κατεύθυνση.\nΣύμφωνα με τις καταθέσεις τους οι δράστες ακινητοποίησαν τους δύο τραγουδιστές, τους έδεσαν και τους φίμωσαν με μονωτική ταινία ενώ τους ρωτούσαν επιτακτικά πού έχουν χρήματα. Ο Διονύσης Σχοινάς στην κατάθεσή του αναφέρει: «Άκουσα θόρυβο από το σαλόνι και κατάλαβα ότι είχε επιστρέψει η Καίτη. Σηκώθηκα και ξαφνικά είδα μπροστά μου ένα άτομο με όπλο να με σημαδεύει. Με οδήγησε στο σαλόνι. Εκεί βρίσκονταν και οι υπόλοιποι, μαζί με τη σύζυγό μου. Με έδεσαν κι εμένα και στη συνέχεια με απείλησαν λέγοντάς μου «θα σου φυτέψουμε μια σφαίρα στο κεφάλι, αν δεν μας πεις που είναι το χρηματοκιβώτιο». Τους αποκάλυψα που βρίσκεται, το άνοιξα και οι δράστες πήραν από μέσα χρήματα και κοσμήματα κι έφυγαν από το σπίτι».\nΑπό την πλευρά της Καίτη Γαρμπή τονίζει: «Είχα σταματήσει το αυτοκίνητο στην γκαραζόπορτα και περίμενα να ανοίξει. Εμφανίστηκαν μπροστά μου τέσσερα άτομα με κουκούλες. Οι δυο με απείλησαν με όπλο και μου ζήτησαν να κατέβω από το αμάξι. Το έκανα, γιατί δεν ήξερα τις προθέσεις τους και είχα φοβηθεί. Στη συνέχεια, με υποχρέωσαν να τους οδηγήσω στο εσωτερικό του σπιτιού, όπως κι έκανα. Με ρώτησαν αν υπάρχει άλλος στο σπίτι κι εγώ τους είπα ότι είναι ο σύζυγός μου, ο οποίος από τη φασαρία είχε ξυπνήσει. Τον απείλησαν κι εκείνον με το όπλο. Εμένα με κρατούσαν ακινητοποιημένη, υπό την απειλή όπλου. Έδεσαν τον Διονύση και του ζητούσαν να τους αποκαλύψει που έχουμε χρήματα».\n25/02/2020 - 11:21


περί αρκετών επιστητών: Μια νέα αρχή για τις Η.Π.Α.;\nΑναρτήθηκε από περιούσιος στις 11:09 π.μ.\nγεια. εκείνο που προσέχω στα κείμενα για τον Ομπάμα, είναι ότι αυτοσατιριζόμαστε εκ των προτέρων για την ελπίδα μας! Όμως η ελπίδα είναι δύναμη, θέληση, δεν ειναι (μόνο ή πάντα) πεποίθηση. Είναι ο τρόπος να συλλαμβάνει το μυαλό την ορμή και την ικανότητα για δημιουργία, για δουλειά, για έργο γενικότερα. Η ελπίδα ειναι χαρακτηριστικό του ναθρω΄που και ΜΟΝΟ, γιατι αυτός μόνο (;; -απ΄ό,τι ξε΄ρουμε) εχει το μυαλό να συλλαμβάνει, μεσω της γλώσσας και της μνήμης το μέλλον, το σύμπαν, την ιστορία. Η ελπίδα ειναι ο ουσιαστικός εαυτός μας. Η ελπίδα ειναι χαρά.\nΚαι να μια ελπίδα πολύ λιγότερο απλοϊκή από την του Ομπαμα: βάλτε σε πούλμαν τους φίλους σας, Περιούσιε Νομικέ, κι ελάτε στην ...πρωτεύουσα (το λέω με ...ελπίδα!) να δείτε την παράσταση "Ροκ εντ Ρολ" στο θέατρο Πόρτα (που ειδα χτες και ξύπνησα σήμερα με λίφτινγκ). θα αντιληφθείτε γιατί σημερα παραμιλάω για ΕΛΠΙΔΑ.\n8 Νοεμβρίου 2008 - 6:57 π.μ.\nΚαλή η ιδέα για την παράσταση, αρκεί να βρω το χρόνο να έλθω. Ευχαριστώ για την πρόσκληση!\nΗ ελπίδα, πράγματι, είναι ο εαυτός μας ή, τουλάχιστον, ένα μέρος του εαυτού μας. Και με βάση την ελπίδα αυτή πορευόμαστε ή επιλέγουμε εκείνους, που θα λάβουν κάποιες αποφάσεις για μας. Με αυτό το σκεπτικό σέβομαι την άποψη του εκλογικού σώματος των Η.Π.Α., που αποφάσισε να εκλέξει τον κ. Ομπάμα στο ανώτατο πολιτειακό αξίωμα της χώρας αυτής. Διότι αυτός κατάφερε να εκφράσει την ελπίδα των συμπολιτών του για ένα καλύτερο αύριο. Εντάξει, έχει εκφράσει στο παρελθόν κάποιες ιδέες αρκετά συντηρητικές αλλά ας δούμε κάποιο δείγμα γραφής του υπό τη νέα του ιδιότητα και μετά έχουμε χρόνο να τον κρίνουμε.\n9 Νοεμβρίου 2008 - 7:40 π.μ.


«Είναι στην κρίση σου να μου δώσεις φιλοδώρημα, όχι όμως να με ξεφτιλίζεις δίνοντας μου ένα σεντ» Απίστευτο βίντεο: Ντελιβεράδες «παλεύουν» με τα χιόνια - Πάνω από 80 καταγγελίες | Εφημερίδα "Στόχος" - Stoxos newspaper\n«Είναι στην κρίση σου να μου δώσεις φιλοδώρημα, όχι όμως να με ξεφτιλίζεις δίνοντας μου ένα σεντ» Απίστευτο βίντεο: Ντελιβεράδες «παλεύουν» με τα χιόνια - Πάνω από 80 καταγγελίες\nΕικόνες που προκαλούν οργή κάνουν τον γύρο του διαδικτύου, με ντελιβεράδες να προσπαθούν να παραδώσουν παραγγελίες στο χιονιά, με τους ίδιους να γλιστρούν στην άσφαλτο, να οδηγούν απ’ τα πεζοδρόμια, να έχουν τα μηχανάκια στα χέρια\nΑπίστευτες είναι οι εικόνες που θα δείτε στο παρακάτω βίντεο με ντελιβεράδες να προσπαθούν να παραδώσουν τις παραγγελίες τους εν μέσω της σφοδρής κακοκαιρίας «Μήδεια».\nΤα μηχανάκια τους «σπινιάρουν» στο οδόστρωμα, ο ένας συνάδελφος βοηθά τον άλλο να διασχίσουν την απαιτούμενη απόσταση πηγαίνοντας από τα πεζοδρόμια, ενώ μάχονται με δυνατούς ανέμους και πυκνή χιονόπτωση. Κάποιοι πελάτες μάλιστα, «βαρέθηκαν» να κατέβουν να πάρουν την παραγγελία τους και την παρέλαβαν… ρίχνοντας ένα σχοινί στον ντελιβερά. «Είναι στην κρίση σου να μου δώσεις φιλοδώρημα, όχι όμως να με ξεφτιλίζεις δίνοντας μου ένα σεντ», αναφέρει διανομέας στο βίντεο:\nΠερισσότερες από 80 κλήσεις από εργαζόμενους στο χώρο του delivery δέχτηκε το Κέντρο Πληροφόρησης Εργαζομένων και Ανέργων της ΓΣΕΕ κατά τη διάρκεια της σφοδρής κακοκαιρίας «Μήδεια» που έπληξε την Αττική.\n«Πολλοί συνάδελφοι έβγαιναν ακόμα και με τα πόδια, φορτωμένοι με το σακίδιο, διανύοντας τουλάχιστον δύο χιλιόμετρα για να παραδώσουν καφέ και τυρόπιτα. Σημειώθηκαν μικροατυχήματα και τραυματισμοί από διανομείς που είτε γλίστρησαν περπατώντας, είτε τους έφυγαν τα μηχανάκια. Η πλειονότητα των επιχειρήσεων δεν έκαναν delivery, επομένως αυτοί οι λίγοι που εργάζονταν επιφορτίστηκαν με έναν τεράστιο όγκο παραγγελιών. Πρόκειται για αισχροκέρδια και αθέμιτο ανταγωνισμό. Στο βωμό του κέρδους πάτησαν πάνω στην ασφάλεια των εργαζομένων. Μιλάμε για ανήθικη επιχειρηματικότητα», αναφέρει ο Γραμματέας Τύπου & Δημοσίων Σχέσεων ΓΣΕΕ, Δημήτρης Καραγεωργόπουλος στο GRTimes.\n«Πατινάζ στους δρόμους σημαίνει ανά πάσα ώρα και στιγμή νεκρός»\nΟ πρόεδρος της Επιτροπής Αγώνα Διανομέων Θεσσαλονίκης, Βασίλης Κεφαλάς, χαρακτηρίζει στο GRTimes την κατάσταση στην Αθήνα «εγκληματική».\n«Τις εικόνες που είδαμε, με διανομείς φορτωμένους με τις παραγγελίες να σέρνουν τα μηχανάκια τους στο χιονιά, ομολογώ ότι δεν τις περιμέναμε. Η κατάσταση στην Αθήνα είναι εγκληματική. Πατινάζ με το μηχανάκι στο οδόστρωμα σημαίνει ανά πάσα ώρα και στιγμή ότι θα υπάρξει νεκρός. Η στάση της κυβέρνησης είναι λάθος. Αφήνουν την κατάσταση στην καλή θέληση των εργοδοτών που το μόνο που τους ενδιαφέρει είναι να κάνουν ταμείο. Κανονικά, όπως ακινητοποιούνται νταλίκες και κλείνουν σχολεία, έτσι θα έπρεπε να απαγορευτεί και το delivery. Τις επόμενες μέρες, θα εξετάσουμε ποιοι απειλήθηκαν, αν απολύθηκαν και γενικά αν εφάρμοσαν οι εργοδότες τις απειλές τους και θα κινηθούμε αναλόγως. Ούτε στην Ουγκάντα δεν γίνονται αυτά που είδαμε», δηλώνει ο κ. Κεφαλάς.\nΜετά την κατακραυγή οι πλατφόρμες delivery έκλεισαν\nΟ κ. Καραγεωργόπουλος, επισημαίνει και ο ίδιος την ανάγκη απαγόρευσης με κυβερνητική εντολή της εργασίας των διανομέων σε συνθήκες ακραίων καιρικών φαινομένων, ενώ αναφέρει ότι οι πλατφόρμες delivery μετά την κατακραυγή ανακοίνωσαν ότι για δύο μέρες δε θα δέχονται παραγγελίες.\n«Τι να το κάνουμε όμως εφόσον δύο μέρες οι διανομείς εργάζονταν στο χιόνι; Και μάλιστα, πολλοί επιχειρηματίες δεν καλύπτουν καν τις αποζημιώσεις για τα μηχανάκια. Πολλές φορές τους έχουν ανασφάλιστους και δεν αποζημιώνουν ούτε τους ίδιους με αποτέλεσμα να τρέχουν στα δικαστήρια και να επωμίζονται και τα δικαστικά έξοδα. Πολλοί καταλήγουν στο νοσοκομείο μετά από ατύχημα και βρίσκονται σε κώμα δύο εβδομάδες. Δεν έχουν να πληρώσουν ούτε τα έξοδα της αποκατάστασης. Πολλές επιχειρήσεις δε χορηγούν καν μέτρα ατομικής προστασίας, όπως κράνος, αδιάβροχα μπουφάν και άλλα, και έτσι βάζουν χρήματα απ’ την τσέπη τους για να αγοράσουν τα φθηνότερα, ενώ δουλεύουν και για 2,5 ευρώ την ώρα», καταλήγει.\n(Σισμίκ και Πίρι Ρέϊς είναι το ίδιο ερευνητικό σκάφος που απλώς οι τούρκοι μεςτονόμασαν...) Η έξοδος του Σισμίκ για έρευνες στο Αιγαίο ήτα...


ΣΥΝΩΜΟΣΙΑ ΤΩΝ NHΣΩΝ ΚΑΙ ΤΩΝ ΙΣΩΝ: Αλεξάκης Αλέξανδρος: «Τουριστική εκπαίδευση: η ένεση για τον τουρισμό»\nΑλεξάκης Αλέξανδρος: «Τουριστική εκπαίδευση: η ένεση για τον τουρισμό»\nΤο ποιο σημαντικό κεφάλαιο της Ελληνικής οικονομίας και η πιο βαριά βιομηχανία της πατρίδας μας είναι αδιαμφισβήτητα ο Τουρισμός. Στην Ελλάδα η συνεισφορά του τουρισμού φθάνει στο 18,5% του ΑΕΠ, ενώ το 20% του εργατικού δυναμικού της χώρας απασχολείται άμεσα ή έμμεσα, στον τουρισμό. Στοιχεία τα οποία καταδεικνύουν τον σημαντικό ρόλο του Τουρισμού στην οικονομική ανάπτυξη της πατρίδας μας, και ας μην θέλουν να το κατανοήσουν κάποιοι. Η Ελλάδα ως μία κατεξοχήν τουριστική χώρα έχει ανάγκη από μία τουριστική πολιτική που θα αποδίδει στον κλάδο την αξία που πραγματικά αντιπροσωπεύει για την εθνική οικονομία. Άπειρες οι εξαγγελίες κατά το παρελθόν για ριζικές τομές, μέτρα στήριξης και προοπτικές ανάπτυξης, αλλά στην πράξη μηδέν. Η μιζέρια, η πλήρης απάθεια και η αδιαφορία, οδήγησαν σε συσσώρευση των προβλημάτων τα οποία οι εκάστοτε κυβερνήσεις απλά στοίβαζαν κάτω από το χαλί.\nΈτσι φτάσαμε στα σημερινά αδιέξοδα και στην κατάσταση που όλοι γνωρίζουμε. Πολλά έχουν ειπωθεί για την πτωτική πορεία του Τουρισμού στην χώρα μας αλλά και την επίδραση της παγκόσμιας οικονομικής κρίσης. Δεν χωράει καμία αμφιβολία ότι η Ελλάδα βρίσκετε σε μία από τις μεγαλύτερες κρίσεις της ιστορίας της. Στους άμεσα εμπλεκόμενους όμως με τον τουρισμό είναι γνωστό ότι ο τουριστικός κλάδος είχε εισέλθει σε κρίση πολύ πριν ξεσπάσει η παγκόσμια κρίση. Μιλάμε επομένως για μια κρίση η οποία στην ουσία δημιουργήθηκε μετά από σωρεία λαθών αλλά και αναποτελεσματικών πολιτικών, που απλά επιδεινώθηκε από τις διεθνείς εξελίξεις.\nΈνας καθοριστικός παράγοντας ο οποίος συνέβαλε στην επιδείνωση αυτή είναι κατά την γνώμη μου η πλήρης ανυπαρξία τουριστικής παιδείας. Τόνοι χαρτιού και μελανιού έχουν καταναλωθεί κατά καιρούς για το θέμα της τουριστικής εκπαίδευσης στην Ελλάδα. Στην Ελλάδα του Ήλιου, του καταπράσινου δασικού και ορεινού τοπίου και του απέραντου γαλάζιου, δεν υπάρχει μία προπτυχιακή σχολή τουρισμού. Το παράδοξο της υπόθεσης είναι η ύπαρξη τριών μεταπτυχιακών προγραμμάτων στην διοίκηση τουρισμού ενώ λείπουν παντελώς οι προπτυχιακές τουριστικές σπουδές πανεπιστημιακού επιπέδου! Κανένα Ελληνικό πανεπιστήμιο δεν προσφέρει προπτυχιακό πρόγραμμα Τουρισμού - Κανένα Ελληνικό πανεπιστήμιο δεν ασχολείται με την πρώτη οικονομική και κοινωνική δραστηριότητα της χώρας !\nΟ Τουρισμός σίγουρα αποτελεί παγκοσμίως την πιο επιθετική βιομηχανία με τους υψηλότερους ρυθμούς ανάπτυξης. Είναι όμως και ένας από τους ελάχιστους τομείς της οικονομίας του οποίου η ανταγωνιστικότητα εξαρτάται σε τόσο μεγάλο βαθμό από το ανθρώπινο δυναμικό. Συνεπώς τα θέματα που σχετίζονται με αυτόν και ιδιαίτερα τα θέματα της εκπαίδευσης και κατάρτισης πρέπει να έχουν προτεραιότητα στις δράσεις της επίσημης πολιτείας.\nΠως θα αναβαθμιστεί ποιοτικά το τουριστικό προϊόν της Ελλάδας εάν οι απασχολούμενοι δεν είναι άτομα καταρτισμένα και εξειδικευμένα στα θέματα τουρισμού;\nΕίναι ή δεν είναι επιτακτική ανάγκη όλοι οι εμπλεκόμενοι στην τουριστική βιομηχανία να καλλιεργήσουν τουριστική συνείδηση;\nΑς γίνει κατανοητό ότι στο σύγχρονο και εξαιρετικά ανταγωνιστικό τουριστικό τοπίο δεν υπάρχει χώρος για ερασιτέχνες και περαστικούς. Πρέπει κάποια στιγμή να δοθεί η δέουσα προσοχή στην τουριστική παιδεία και εκπαίδευση με μακροχρόνιο προσεκτικό σχεδιασμό και ίδρυση τουριστικών πανεπιστημιακών τμημάτων. Είναι λυπηρό, σε μια εποχή που η Ελλάδα και ο τουρισμός βάλλονται από παντού να παράγουμε στρατιές πτυχιούχων που οδηγούνται στην έρημο της ανεργίας. Είναι πραγματικά αποκαρδιωτικό να παράγουμε στρατιές ανέργων σε ειδικότητες που δεν έχουν ζήτηση, όταν τουριστικές επιχειρήσεις αναζητούν εναγωνίως υψηλού επιπέδου στελέχη. Στελέχη όμως ανύπαρκτα λόγο ενός εκπαιδευτικού συστήματος το οποίο δεν συνδέετε με τις πραγματικές ανάγκες της αγοράς εργασίας. Δαπανούμε τεράστιο παραγωγικό πλούτο σε υποδομές, ανθρωποώρες διδασκαλίας και διδασκομένων για να εκπαιδεύσουμε νέους ανθρώπους που με βεβαιότητα σχεδόν θα καταλήξουν στην μακροχρόνια ανεργία.\nΕίναι σε όλους γνωστή η αναγκαιότητα της αναβάθμισης της τουριστικής εκπαίδευσης. Όλες οι ανταγωνίστριες χώρες μας λειτουργούν επί πολλών ετών πανεπιστημιακές σχολές τουρισμού. Ενώ θα έπρεπε να ήμαστε η χώρα υπόδειγμα και το κέντρο εκπαίδευσης για πολλές γειτονικές χώρες, έχουμε καταντήσει να εξάγουμε ετησίως εκατοντάδες Ελληνόπουλα σε άλλες χώρες για τουριστικές σπουδές.\nΤο ΠΑΣΟΚ έχει δεσμευτεί για ένα νέο εκπαιδευτικό σύστημα, για μία δημόσια παιδεία υψηλής ποιότητας που θα ετοιμάζει τις μελλοντικές γενιές για τις προκλήσεις του σύγχρονου κόσμου। Μία από αυτές τις προκλήσεις είναι και η ανάκαμψη του τουριστικού κλάδου। Είναι ηθική υποχρέωση όλων μας να επιτύχουμε όσα δεν κατάφεραν οι προηγούμενοι। Το πρώτο βήμα κατ’εμέ είναι η δημιουργία τουριστικών και ξενοδοχειακών σχολών στα δημόσια πανεπιστήμια με άμεση προτεραιότητα αρχικά στους τρείς κυριότερους προορισμούς της Χώρας: Ιόνιο, Αιγαίο και Κρήτη. Απαραίτητη προϋπόθεση βέβαια η σύνδεση των προγραμμάτων σπουδών με τις πραγματικές ανάγκες της αγοράς εργασίας . Εάν δεν δοθεί έγκαιρα η δέουσα σημασία στην τουριστική εκπαίδευση και κατάρτιση στην Ελλάδα, το τίμημα θα είναι πολύ βαρύ.\nΜόνο που ακόμα πιο Βαρύς τότε, θα είναι και ο πέλεκυς…\nΑναρτήθηκε από Alexakis στις 1:58 μ.μ.